Nyeste Skilderie af Kiøbenhavn, 1823-03-29
Engelske Blade meddele den Efterretning fra China, at en Jldebrand den 1 Nov. f. A. har raset i Canton, og lagt 14,000 Huse, hvoriblandt de europæiske Foctorier, i Aske. Allene det engelsk ostindiske Compagnies Tab anslaaes til en Mill. Pd. St., og de afbrændte Huses Gjenopbyggelse vil medtage mange Aar og koste henved 13 Mill. Piastre. Omtrent 500 Chinesere have tilsat Livet derved og over 40,000 ere blevne huusvilde. - Det vil vel neppe være dette Blads Læsere ukjert, ved denne Leilighed, at gjøre med os en Tankereise til China, og tage denne berømte Stad i Øiesyn. Canton er Hovedstaden i Provindsen af samme Navn, og ligger ved Mundingen af Floden Tah, som i Nærheden af Staden er stor og viid. Dens Muur er temmelig høi, og sex eller syv engelske Mile i Omkreds, ikke over en Trediedeel af Grunden er bebygget, den øvrige Deel tjener til Lyststeder og Fiskevarke. Landet er særdeles behageligt, og mod Østen bakket, saa at man fra Staden og Forstæderne, en Omkreds af 10 engelske Mile, har den skjønneste Udsigt. Bygningerne i Canton ere i Almindelighed lave, bestaae kun af eet Stokværk og Stueetagen er belagt med Leer eller røde Teglstene, for Kjølighedens Skyld, men de anseeligste Kjøbmænds og Mandarineres Huse ere i Sammenligning dermed høje og velbygte. adskillige Dele af Staden ere Templer, hvori Chinesernes Afgudsbilleder findes, uden for samme staaer, efter Aarstidernes Forskjellighed, en stor Mængde Conditorier, Oranger og tillavet Mad, og ligeledes Røgelse, der stedse holdes brændende. Gaderne ere lange og smalle, brolagte med flade Stene og prydede med Triumphbuer i visse Afstande fra hverandre, der yde et skjønt Syn, og altid ere opfyldte med Mennesker. Paa begge Sider ere Boder, hvori forskjellige Varer falholdes. Et Slags Presenninger ere udspændte fra Huus til Huus, for at forebygge, at Solstraalerne ikke skulde være Beboerne og de Forbigaaende til Uleilighed. Ved Enden af hver Gade er et Slags Barriere, der, tilligemed Stadens Porte, lukkes hver Aften. J Chinagaden, der er længere og bredere end de øvrige, boe Kiøbmændene, hvis Handel, saavidt som den angaaer Porcellain, lakerede Sager, Vifter &c., er aldeles indskrænket til Europæerne. De fleste af dem tale de europæiske Sprog temmelig godt adskillige endog Dansk, i det mindste saa godt, at de kunne gjøre dem forstaaelige i deres Forretninger. Foruden disse Kjøbmænd er der et Selskab af tolv eller tretten, som kaldes Cohong, der have udelukkende Ret af Regjeringen til at kjøbe de forskjellige Skibes Ladninger, og forsyne dem med Theer, raa Silke&c., som Tuskartikler. Uagtet disse Cohongs ere skadelige for den private Handel, ere de dog til overordentlig stort Gavn for de forskjellige Compagnier, som de handle med; thi hver Enkelt af dem er Borgen for det Hele, og naar En fallerer, betragte de øvrige sig som ansvarlige. - J Canton findes ingen Vogne. Alle Dragter bæres af Dragere paa Bambosrør, der ligger over tvers paa deres Skuldre, fornemme Folk og Damerne lade sig bestandigen bære i Bærestole. Man kan hele Dagen gjennemvandre Cantons Gader, uden at møde et Fruentimmer, undtagen tatariske, og endda disse kun meget sjeldent. - Paa Flodens Verft, som er beqvemt og smukt, staae de forskjellige europæiske Nationers Factorier, saasom de Danskes, Hollændernes, de Franskes, Engelskes &c.J disse boe vedkommende Compagniers Supercargoer, der ere bestemte at sørge for de Ladninger, som bringes til Marked, forsyne Skibene med andre, fra Europa i hines Sted, og, under deres Fraværelse, at contrahere med Kjøbmændene om saadanne Varer, der agtes nødvendige for den næste Expedition. Blandt Factoriernes Resident ser hersker stort Venskab; et fælles og prægtigt Taffel holdes paa Compagniets Bekostning, og Besøg og Gjenbesøg aflægges. Jntet mangler i, at Opholdet for Europæerne i Canton gjøres saa behageligt, som mueligt, paa de Fornøielser nær, som flyde af Fruentimmerselskab. - Bredderne af Floden, nærmest Staden, er bedækket med Baade, der danne et Slags By eller Gader, hvor de fattigere Chinesere, eller rettere Afkom mene af Tartarerne, boe. Endeel af Mændene gaae om Morgenen paa Kysten til deres Forretninger, og i disse Sampans eller Baade, der ikke ligge faste, sætte saavel Qvinderne, som Mandfolkene Passagerer i Land. Paa disse Baade leve mange Tusinde Sjele, som det aldrig har været tilladt at komme i Land, hvis eneste Bopæl er deres Baad, hvori de spise, drikke, sove, og forrette mange Sysler, holde Ænder &c. og stundom et Sviin. - Manufacturerne i Canton drives i Særdeleshed i Forstæderne, uagtet det ideligen er blevet antaget, at de vare indskrænkede til Staden, og det af adskillige Forfattere er blevet anført som Aarsag, hvorfor Europæerne ikke maa komme ind af Portene; men det er en Feiltagelse, og den sande Grund for denne høist besynderlige Jndskrænkning er den, at de Huse, hvori de holde deres Fruentimmer, ligge for det meste i Staden. - J Wampoa, en stor rummelig Ankerplads, der er 12-14 engelske Mile fra Canton, ligge de europæiske Skibe og udlosse deres Ladninger, der føres til Factorierne, i Pramme, som for denne Befordring faae deres bestemte Fragt. Mellem denne Plads og Staden, ere tre Hoppo eller Toldhuse, hvor de frem og tilbageseilende Baade maa gjøre Holdt, og visiteres tilligemed de Passagerer, de have ombord, hvilket skeer, for at forekomme Smuglerie. Men de forhennævnte Pramme og Capitainernes Baade, ere fritagne herfor, de første have i dette Øjemed egne Betjenter ombord, og de sidste bevogtes og visiteres, naar de lande.